CELEX: C2006/294/44
Language: et
Date: 2006-12-02 00:00:00
Title: Kohtuasi C-382/06: Ocean Trawlers Ltd 14. septembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 13. juuni 2006.  aasta otsuse peale liidetud kohtuasjades T-218/03 — T-240/03: Cathal Boyle ja teised versus Euroopa Ühenduste Komisjon

2.12.2006   
            
            
               ET
            
            
               Euroopa Liidu Teataja
            
            
               C 294/26
            
         Ocean Trawlers Ltd 14. septembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 13. juuni 2006. aasta otsuse peale liidetud kohtuasjades T-218/03 — T-240/03: Cathal Boyle ja teised versus Euroopa Ühenduste Komisjon
   (Kohtuasi C-382/06)
   (2006/C 294/44)
   Kohtumenetluse keel: inglise
   Pooled
   
      Hageja: Ocean Trawlers Ltd (esindajad: P. Gallagher, SC, A. Collins, SC, solicitor D. Barry)
   
      Teised menetluspooled: Iirimaa, Euroopa Ühenduste Komisjon
   Hageja nõuded
   
               —
            
            
               tühistada Esimese Astme Kohtu 13. juuni 2006. aasta otsus niivõrd, kuivõrd sellega jäeti kohtuasjas T-236/03: Larry Murphy v. komisjon rahuldamata taotlus tühistada komisjoni 4. aprilli 2003. aasta otsus 2003/245/EÜ (1) komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi, ohutuse parandamiseks tehtud taotluse osas, mis puudutas uut laeva RSW MFV Golden Rose ja millega jäeti Ocean Trawlers Ltd kohtukulud tema enda kanda.
            
         
               —
            
            
               tühistada komisjoni 4. aprilli 2003. aasta otsus 2003/245/EÜ komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi, ohutuse parandamiseks tehtud taotluse osas, mis puudutas uut laeva RSW MFV Golden Rose.
            
         
               —
            
            
               mõista menetlusega seotud kohtukulud täielikult välja komisjonilt.
            
         Väited ja peamised argumendid
   Hageja väidab, et Esimese Astme Kohtu otsus tuleb tühistada järgmistel põhjustel:
   Määratledes hagejate huvi menetluse algatamiseks lähtudes otsuse 2003/245 tegemise kuupäevast ja mitte avalduse esitamise kuupäevast, on Esimese Astme Kohus kohaldanud õiguslikku kriteeriumi ebaõigelt;
   Esimese Astme Kohus tegi sisulise vea, mis nähtub ilmselgelt talle esitatud dokumentidest, nimelt mis puudutab fakti, et hageja oli kogu menetluse aja jooksul MFV “Golden Rose” omanik;
   Järeldusel, et otsus 2003/245 ei puuduta hagejat isiklikult, “kuna asjaomased laevad on fiktiivsed”, puudub õiguslik alus ja samuti on see vastuolus Esimese Astme Kohtu otsuse põhjendustega;
   Hageja on praegu ja on olnud kogu asjassepuutuva aja MFV “Golden Rose” omanik. Seetõttu ei saa väita, nagu oleks ta kaotanud huvi, mis tal kahtlematult otsuse 2003/245 tühistamise menetlust algatades oli, kuna see mõjutas tema ohutuse tonnaaži taotlust MFV “Golden Rose” suhtes.
   Esimese Astme Kohus eksis leides, et hageja kaotas õiguse taotleda otsuse 2003/245 tühistamist tehes toiminguid, et pehmendada selle meetme tõttu tekkinud kaotust ja kahju.
   
      (1)  EÜT L 90, lk 48.